《钓台》
明代·钟云瑞

江风吹老几羊裘，江月辉辉江水流。学馆星辰虚岁月，钓台烟雨自春秋。

狂奴故态情犹在，圣主劳谦道与谋。何处独留文正记，君臣千古思悠悠。

作者简介：广东东莞人，字天庆。正德十二年进士。授南京大理寺评事，断狱平恕。调京师，历官寺正。嘉靖初，以议“大礼”，被廷杖。出为江西按察佥事，执法不避权贵。官至湖广按察副使。